Roald Øyen

Roald Øyen (født 1940) er tidligere norsk programleder og TV-produsent, kjent fra flere quiz-programmer på NRK Fjernsynet. Han er særlig kjent som mangeårig programleder for Påskenøtter og Julenøtter. I 2010 pensjonerte han seg fra NRK, etter nærmere 50 års karriere i kringkasteren.

Biografi 
Øyen begynte i NRK Fjernsynet 1961. Han startet som innspillingsleder i Underholdningsavdelingen, men etter hvert fikk han også oppdrag som produsent og programleder, og ble programsekretær i Underholdningsavdelingen. Han hadde flere roller i avdelingen, og han kommenterte Eurovision Song Contest i 1968, 1972 og 1984. Han har også lest de norske poengene fire ganger: i 1963, 1980, 2001 og 2003.

I 1975 fikk han i oppdrag å lede quiz-serien Bit for bit, bilde for bilde, et program som gikk sporadisk til 1980-årene. Senere var han mangeårig programleder for Påskenøtter og Julenøtter. Han stod også bak ideen til det årlige direktesendte TV-showet Ta sjansen.

Øyen fikk sin TV-faglige utdanning i NRK, i tillegg til studieopphold ved BBC, SVT og Danmarks Radio.  

I 1976 var han med å vinne Gullrosen i Montreux for humorprogrammet Rundkast om kringkasting, hvor han hadde regi. I 2010 gikk han av med pensjon og ble ved samme anledning tildelt Kongens fortjenstmedalje. Like etter startet han som quizmester for ukebladet Se og Hør.

Privatliv 
Øyen er medlem av Oslo Flyveklubb. Han er også frimurer.

Han er sønn av skuespiller Øyvind Øyen og bror til skuespiller Gard Øyen. Han ble gift i 1968 med VG-journalist Nina Bugge Øyen (født Hjorth).

TV-program

Programleder 
 Jazzkjelleren (også regi) (1962–63)
 På rundreise (1967–68)
 Eurovision Song Contest: norsk kommentator i 1968, 1972, 1984; poengoppleser i 1963, 1980, 2001 og 2003
 9 x 7 (1971–73)
 Bit for bit, bilde for bilde (1975-1987)
 Happy Birthday (enkeltprogram sendt i forbindelse med USAs 200-årsjubileum) (1976)
 Ordspillopper (spørrelek) (1979)
 TV-krysset (1981)
 Sankthansaften i Indre Oslofjord (enkeltstående program) (1982)
 Siste ord (spørrelek) (1983)
 Ta sjansen (årlig event) (1983)
 Påskenøtter (1984–2011)
 Julenøtter (1992–2011)

Bak kameraet 
 Jazzkjelleren (også programleder) (1962–63)
Dagsrevyen (1962–)
 Slik har vi levd (enkeltstående reportasjeprogram om arkeologiske funn på Jæren) (regi) (1964)
 Liv og lov. Det hvite flagg (enkeltstående dokumentarprogram. En rekonstruksjon av en krigsrettssak fra 1814) (regi) (1964)
 På direkten (underholdningsserie ledet av Odd Grythe) (regi) (1964–66)
 Vindu mot verden (faktaprogram ledet av Per Øyvind Heradstveit) (producer for ett program) (1965)
 Kontrapunkt (regi) (1965)
 Hva er under din hatt? (fra festspillene i Bergen) (billedregi) (1965)
 Vi går ombord (underholdningsprogram ledet av Erik Bye) (producer) (1965)
 Tema med variasjoner (musikkprogram) (regi) (1966)
 Skjermbildet (magasinprogram) (regi) (1966)
 Kvitt eller dobbelt (producer/regi) (1966–)
 Musikkshow fra Momarkedet (regi) (1966)
 Seilskuter (regi) (1966)
 Bill. mrk. Kjell Aukrust (regi) (1967)
 Nilsson og Peggy (enkeltstående program) (producer) (1968)
 Torsdagstoner (musikkprogram) (1969)
 Røros fra luften (enkeltstående program send i forbindelse med Nordisk mesterskap i flyging på Røros 1968) (produsent) (1969)
 På tomannshånd (svensk-norsk spørrelek for svenske og norske par) (regi) (sommeren 1969)
 Kom og bli med på tivoli (enkelstående underholdningsprogram som var viet Bjarne Amdahl) (manus og regi) (1970)
 Du milde måned (et aktuelt og satirisk månedsprogram) (regi) (1970)
 Boot Hill i ny saloon (musikkprogram) (regi) (1970)
 Komponiportrett: Evert Taube (program om Evert Taube) (regi) (1971)
 Småfrø (musikkprogram) (regi) (1971)
 Streiftog i grenseland (regi) (1971)
 Fotballshow 1973 (regi) (1973)
 TV-aksjonen Flyktning '74 (reportasjeinnslag) (1974)
 Hej å hå, jungmann Jansson (portrettprogram om den svenske dikteren Dan Andersson) (regi) (1975)
 TV-aksjonen 1977 (reportasje)
 Ønskehavn (underholdningsserie) (regi) (1978)
 Mens vi venter på startskuddet (underholdningsserie) (regi) (sommeren 1978)
 Sjumilsstøvler i Sommer-Norge (underholdningsserie) (regi) (sommeren 1979)
 Eldprøva (konkurranse) (produsent) (1980)
 Julaften (juleprogram) (regi) (1980)
 Skattejakt (regi) (1983)
 Ta sjansen (årlig event) (produsent og skaper) (1983–1996)

Referanser

Eksterne lenker 
 

Personer fra Oslo
Norske programledere
Programledere for NRK
Norske TV-produsenter
Kongens fortjenstmedalje i sølv